Contingut
Índex 🔎︎

# Quant als camps

Els camps s'utilitzen per a les dades que canvien en el document, com ara la data actual o el nombre total de pàgines del document.

## Visualització dels camps

Els camps consisteixen en un nom de camp i el contingut del camp. Per a commutar la visualització entre el nom i el contingut del camp, trieu Visualitza ▸ Noms dels camps.

Per a mostrar o amagar el realçament dels camps en un document, trieu Visualitza ▸ Ombreigs dels camps. Per a desactivar aquesta característica de manera permanent, trieu LibreOffice ▸ PreferènciesEines ▸ Opcions ▸ LibreOffice ▸ Colors de l'aplicació i desactiveu la casella de selecció que hi ha davant d'Ombreigs dels camps.

Per a canviar el color dels ombreigs dels camps, trieu LibreOffice ▸ PreferènciesEines ▸ Opcions ▸ LibreOffice ▸ Colors de l'aplicació, cerqueu l'opció Ombreigs dels camps i seleccioneu un altre color a Paràmetre de color.

## Propietats del camp

La majoria de camps d'un document, inclosos els camps de base de dades, emmagatzemen i mostren valors variables.

Els tipus de camp següents executen una acció quan hi feu clic:

Tipus de camp | Propietat
--- | ---
Espai reservat | Obre un diàleg per a inserir l'objecte que correspon a l'espai reservat, excepte si es tracta d'espais reservats de text. En aquest cas, només cal que feu clic a l'espai reservat i podreu escriure-hi.
Insereix una referència | Mou la busca del ratolí a una referència.
Executa la macro | Executa una macro.
Camp d'entrada | Obre un diàleg que permet editar el contingut del camp.

## Actualització dels camps

Per actualitzar tots els camps del document premeu F9 o trieu Edita ▸ Selecciona-ho tot i premeu F9.

Per actualitzar un camp que s'hagi inserit des d'una base de dades, seleccioneu el camp i premeu F9.

Els espais reservats no s'actualitzen.

Temes relacionats

Consultar dades de l'usuari en camps o condicions

Addició de camps d'entrada

Inserció d'un camp de data fixa o variable

Text condicional

Text condicional per al recompte de pàgines

Números de pàgina