Contingut
Índex 🔎︎

# Formats de fitxer XML

Per defecte, el LibreOffice carrega i desa els fitxers en el format de fitxer OpenDocument.

El format de fitxer (ODF) és un format de fitxer estandarditzat utilitzat per moltes aplicacions de programari. Podeu trobar més informació al lloc web de la Viquipèdia wikipedia.org/wiki/OpenDocument.

## Noms del format de fitxer OpenDocument

El LibreOffice usa els formats de fitxer següents:

Format de document | Extensió dels fitxers
--- | ---
Text ODF | *.odt
Plantilla de text ODF | *.ott
Document mestre ODF | *.odm
ODF Master Document Template | *.otm
Document HTML | *.html
Plantilla de document HTML | *.oth
Full de càlcul ODF | *.ods
Plantilla de full de càlcul ODF | *.ots
Dibuix ODF | *.odg
Plantilla de dibuix ODF | *.otg
Presentació ODF | *.odp
Plantilla de presentació ODF | *.otp
Fórmula ODF | *.odf
Base de dades ODF | *.odb
Extensió del LibreOffice | *.oxt

El format HTML no és un format d'OpenDocument.

ODF Chart és el nom del format de fitxer per a diagrames autònoms. El format amb extensió *.odc ja no s'utilitza actualment.

## Evolució del format OpenDocument

El format OpenDocument evoluciona amb el temps.

Versió ODF | Data de l'aprovació estàndard per OASIS | Primera versió admesa del programari
--- | --- | ---
ODF 1.0 | 1 de maig del 2005 | OpenOffice.org 1.1.5 o StarOffice 7
ODF 1.1 | 2 de febrer del 2007 | OpenOffice.org 2.2 o StarOffice 8 Actualització 4
ODF 1.2 | 30 de setembre del 2011 | OpenOffice.org 3, StarOffice 9, Oracle Open Office
ODF 1.2 ampliat (mode de compatibilitat) | — | LibreOffice 3.5
ODF 1.2 ampliat | — | OpenOffice.org 3.2 o StarOffice 9.2
ODF 1.3 | Pendent d'anunci | LibreOffice 7.0
ODF 1.3 ampliat | — | LibreOffice 7.0

En les versions més recents, podeu seleccionar desar els vostres documents en ODF 1.2 o ODF 1.0/1.1 (per a la retrocompatibilitat). Trieu LibreOffice ▸ PreferènciesEines ▸ Opcions ▸ Carrega o desa ▸ General i seleccioneu la versió del format ODF que preferiu.

Si voleu definir un altre format de fitxer com a predeterminat trieu LibreOffice ▸ Preferències Eines ▸ Opcions -Carrega/Desa ▸ General per a trobar formats de fitxer alternatius per a cada tipus de document del LibreOffice.

## Estructura d'un fitxer XML

Els documents en el format de fitxer OpenDocument s'emmagatzemen com a arxius comprimits zip que contenen fitxers XML. Per veure aquests fitxers XML, podeu obrir el fitxer OpenDocument amb un programa de descompressió zip. Els fitxers i directoris següents es troben dins dels fitxers OpenDocument:

1. El contingut del text del document es pot trobar a content.xml.

   By default, content.xml is stored without formatting elements like indentation or line breaks to minimize the time for saving and opening the document. The use of indentations and line breaks can be activated in the Expert configuration by setting the property /org.openoffice.Office.Common/Save/Document PrettyPrinting to true.

2. El fitxer meta.xml conté la informació meta del document, a la qual podeu accedir des de Fitxer ▸ Propietats.

   Si deseu un document amb contrasenya, no s'encriptarà meta.xml.

3. El fitxer settings.xml conté més informació sobre els paràmetres del document.

4. A styles.xml trobareu els estils aplicats al document que podeu veure a la finestra Estils.

5. El fitxer meta-inf/manifest.xml descriu l'estructura del fitxer XML.

El format de fitxer empaquetat pot contenir fitxers i carpetes addicionals.

## Definició dels formats XML

L'esquema per als formats es pot trobar al lloc web www.oasis-open.org.

Temes relacionats

Obertura de documents

Desar documents

Canvi de l'associació dels tipus de document del Microsoft Office

Auxiliar de conversió de documents